# Osalemine EL partnerlustes ja bilateraalses koostöös. 2013.a.

* **ERA-NET**

Teadusagentuur osales 2013. aastal partnerina üheksas ERA-NET projektis (CIRCLE-2 kliimamuutuste, BiodivERsA-2 elurikkuse-, NORFACE II sotsiaalteaduste-, HIVERA HIV-uuringute-, ERA-CAPS taimegeneetika-, ERASysAPP süsteemibioloogia-, HERA humanitaaria-, M-ERA.NET materjaliteaduste valdkonnas ja ERA-NET.RUS ), millest mitmed jõudsid ka ühiskonkursside väljakuulutamiseni. 2013. aastal rahastas Teadusagentuur ERA-NET ühiskonkursside raames kuut projekti, kus osalesid Eesti teadlased (BiodivERsA -2: Jaan Liira (TÜ); SmartGrids: Tõnu Lehtla (TTÜ); PRIOMEDCHILD: Heili Varendi (TÜ); ERA-NET.RUS:Lembit Kommel (TÜ) , Mart Laanpere (TlÜ), Pärt Peterson (TÜ)).

* **BONUS**

Artiklil 185 põhinev ühisprogrammi esimene konkurss . „Viable Ecosystem“ toimus 2013. aastal. Sellele ühiskonkursile esitati kokku 87 projektitaotlust. Eesti taotlejaid osales konkursil 50, kellest projektide koordinaatoreid oli 4. BONUS-e juhtkomitee otsustas rahastada 7 kõrgeima hinnangu saanud ühisprojekti, mille hulgas oli 4 eesti teadlast oma meeskonnaga. Neist kolm partnerina – Jonne Kotta (TÜ Mereinstituut), Henn Ojaveer (TÜ Mereinstituut) , Veljo Kisand (TÜ Tehnoloogiainstituut) ja üks koordinaatorina –Henn Ojaveer (TÜ Mereinstituut).

* **Bilateraalsest koostööst**

Koostöö Taiwani Rahvusliku Teadusnõukoguga (BiKo). 2013. aasta reisigrandid said Kadri Tali (EMÜ) ja Ago Samoson (TTÜ), vastu võtsime Kai-Wun Yeh.

**Joonis 11. Rahvusvahelise koostöö algatustes osalemine valdkondade ning instrumentide lõikes**

SSEES, UCL järeldoktori uurimistoetuse programm uurimistoetuse taotlemiseks teadusvisiidiks Londonisse kestusega kolm kuud. Kokkuleppe kohaselt katab Teadusagentuur toetuse saaja elamis- ja reisikulud, UCL kindlustab kohapeal järeldoktori töökoha ja kõik tema teadustöö läbiviimiseks vajalikud vahendid ja muud kulud. 2013. Aastal sai uurimistoetuse Marek Tamm (TLÜ: „*History as culutural memory: Towards an Estonian mnemohistory“).*

Eesti Prantsuse teadus- ja tehnoloogia-alasest koostööprogramm Parrot eesmärgiks on arendada kahe riigi teadus- ja tehnoloogia-alast koostööd kõikides fundamentaal- ning rakendusteaduse valdkondades. Alates esimesest konkursist on doktorantide ning noorteadlaste kaasamine projektides programmi jaoks prioriteetne. Alates kolmandast konkursist pööratakse erilist tähelepanu mõlema poole jaoks olulistele valdkondadele, milleks on informatsiooni- ja kommunikatsioonitehnoloogiad, biotehnoloogia, materjaliteadused, keskkonnateadused ning sotsiaal- ja humanitaarteadused. Ühiste teadusprojektide (kestusega 2 aastat) avalik konkurss kuulutatakse välja iga kahe aasta tagant. Läbi vaadatakse üksnes koostööpartnerite ühistaotlused, mis on esitatud mõlema riigi vastutavale ametkonnale. Projekte hinnatakse nii Eesti kui Prantsuse ekspertkomisjonide poolt. Taotleda saab programmist reisigrante, s.o vastastikuste teaduslähetuste hüvitamist. Rahalist toetust antakse ühe aasta kaupa, kummalgi aastal võrdses summas. Sealjuures toimub programmi rahastamine pariteetsetel alustel. Käesoleval aastal väljakuulutatud konkurss aastateks 2013-2014 on järjekorras juba kuues. taotlusvoorule laekus 11 taotlust. Kuna programmi eelarve ei ole suurenenud, siis rahastati taaskord seitset ühisprojekti. Toetuse said Aleksander Klauson (TTÜ), Heete Sahkai (EKI), , Tõnis Kanger (TTÜ), Tiiu Koff (TÜ), Raivo Vilu (TTÜ), Sulev Kõks (TÜ), ja Maris Tõnso (TTÜ)

JSPS järeldoktorite stipendiumite konkurss teadustööks Jaapanis. ETAg ülesanne on teavitada konkursi algusest ja tingimustest, kontrollida esitatud taotluste vastavust nõuetele, hinnata nende teaduslikku potentsiaali ning teha JSPSile ettepanek rahastada kahte meile esitatud taotlust. JSPS vaatab ETAg poolt esitatud taotlused läbi, hindab neid ning teavitab oma otsusest, kas ja millist taotlust ta rahastab. Kõik kulud kannab JSPS. 2013. aastal said grandid Veiko Palge (TÜ) ja Liisa Puusepp (TÜ).